# Der Mainaidt

Textdaten :
| Autor: | unbekannt |
| Illustrator: | {{{ILLUSTRATOR}}} |
| Titel: | Der Mainaidt |
| Untertitel: | |
| aus: | Vorlage:none |
| Herausgeber: | |
| Auflage: | |
| Entstehungsdatum: | um 1620 |
| Erscheinungsdatum: | Vorlage:none |
| Verlag: | |
| Drucker: | {{{DRUCKER}}} |
| Erscheinungsort: | |
| Übersetzer: | |
| Originaltitel: | |
| Originalsubtitel: | |
| Originalherkunft: | |
| Quelle: | im VD17 unter der Nummer 12:204271T |
| Kurzbeschreibung: | |
| Warnung vor dem Meineid ||
| Artikel in der Wikipedia ||
| Eintrag in der GND: {{{GND}}} ||
| Bild ||
| Mainaid.png ||
| Bearbeitungsstand ||
| fertig ||
| Fertig! Dieser Text wurde zweimal anhand der Quelle Korrektur gelesen. Die Schreibweise folgt dem Originaltext. ||
| Um eine Seite zu bearbeiten, brauchst du nur auf die entsprechende [Seitenzahl] zu klicken. Weitere Informationen findest du hier: Hilfe ||
| [[index:|Indexseite]] | |
Der Mainaidt. :
* 1.
* AM ersten sol ein jeglicher Mensch drey Finger auffheben / Der erst Finger ist der Daum / der sol Got den Vater bedeuten. Der ander Gott den Son. Der drit finger Gott den heiligen Geist. Die andern zween finger sol man vntersich neigen / Der ein bedeut die köstliche Seel / als die verborgen ist / vnter der Menschheit. Vnd der fünfft kleinst finger / bedeut den Leib / der gegen der Seel klein zu schetzen ist / Vnd die gantze Hand bedeut einen Gott vnnd einen Schöpffer / der den Menschen vnd alle Creaturen im Himmel vnd auff Erden erschaffen hat.
* 2.
* Zum andern / welcher Mensch erstockt wer / vnd falsch schweren wolt / der schwert als ob er sprech / Als ich heut falsch schwer / also bit ich Gott den Vater / vnd Gott den Son / vnd Gott den Heiligen Geist / vnd die gantz heilige Dreyfaltigkeit / das ich außgeschlossen / vnd außgetilgt werd / auß der Gemeinschaft vnd Gottheit / der heiligen Christenheit / Das mir dieselbig gutheit / sey ein verfluchung vnd vermaledeiung an Seel vnd Leib. |
* 3.
* Zum dritten schweret ein mäineidiger Mensch / als ob er sprech: Als ich falsch schwere heut / als helff mir GOtt der Vatter / Gott der Son / Gott der heilig Geist / vnd das mir die Barmhertzigkeit Gottes / vnd vnsers Herrn Jesu Christi / mir an meinem letzten ende / vnd nimmermehr zu hülff vnd zu trost komme. |
* 4.
* Zum vierdten / Wer falsch schwert / Der redt als ob er sprech: Als ich heut falsch schwer / also bitte ich Gott den Vater / Gott den Sohn / vnd Gott den heiligen Geist / vnd den kostbarn Fronleichnam Jhesu Christi / das sein grundlose Barmhertzigkeit / vnd sein unschuldigkeit seines heiligen schweiß seiner bitterkeit / angst vnd noth / vnnd seines unschuldigen gestrengen herten tods / vnd vnschuldig marter an mir armen Sünder gantz vnd gar / immer vnd ewiglich verloren sey. |
* 5.
* Zum fünfften / Der falsch schwert / der redt als ob er sprech / Als ich heute falsch schwer / Also sol mein Seel die bedeut wirdt bey dem vierden finger / vnd mein Leib der bedeut wird bey dem fünfften Finger verdampt vnnd verflucht werden am Jüngsten Gericht. So ich maineidiger Elender Mensch stehen wie vor dem strengen Richter / das ich verflucht / abgetheilt vnnd beraubt muß sein der anschawung der Heiligen Dreyfaltigkeit / inn abgrund der Helle / immer vnd ewiglich verdampt werden / Darumb bedenck ein jegklicher Mensch / das er Seel vnd Leib nicht in die ewige verdamnus schwere. |